איש חשוב מאוד

איש חשוב מאוד היא סדרת דרמה ישראלית של חברת התקשורת HOT, המבוססת בחלקה על חייו של השחקן יהודה לוי. הסדרה החלה את שידורה ב-4 בספטמבר 2014, ומשודרת בערוץ HOT3. הסדרה זכתה בארבעה פרסים בטקס פרסי האקדמיה הישראלית לטלוויזיה 2014, "מיני סדרה הטובה ביותר", "השחקן הטוב ביותר", "השחקנית הטובה ביותר" ו"התסריט הטוב ביותר". העונה השנייה של הסדרה עלתה לשידור ב-27 בדצמבר 2018 והסתיימה ב-14 במרץ 2019. הסדרה מתבססת בצורה פיקטיבית על חייו של יהודה לוי, שחקן נערץ אשר נמצא אחרי פרידה מחברתו ובתחילת הסדרה פוגש את רונה, שיהודה מנסה לשתף אותה במה שעובר עליו, וכמה קשה להיות נערץ ומפחד מהיום שבו יפסיק להיות רלוונטי. הסדרה מגוללת על הצורך של יהודה לוי להתחיל חיים נורמליים בעזרתה של רונה שעוזרת לו לצאת למסע הזה. יהודה לוי (בתפקיד עצמו): כוכב נערץ, בן 34, שמחפש תדמית שונה לחייו הנערצים. מפחד להתבגר, ופוחד מהיום שבו הקריירה שלו תדעך. ניהל זוגיות עם רונה במשך חודש וחצי. זכה בתואר השחקן הטוב של השנה בטקס פרסי האקדמיה. רונה זלצר (אלמה דישי): סטודנטית ומלצרית בת 30, גרושה טרייה. יצאה עם יהודה חודש וחצי ונפרדו ואז התפטרה מעבודתה. לומדת ספרות אנגלית באוניברסיטה. רומי (רומי אבולעפיה): ידידה של יהודה. אוסנת מיכאלי (מיקה אלמוג): הסוכנת של יהודה. מאוהבת בו והקשר שלו עם רונה מפריע לה. אלי (אלינור) שיין (נטע ריסקין) (עונה 2): מפיקה מצליחה באמריקה, ישראלית לשעבר המתכחשת לישראליות שלה, יהודה נוחת באמריקה עבור אודישן שסידרה לו שם. בוריס (סלבה ביברגל): השומר בבניין של יהודה לוי. ליה (ליהי קורנובסקי) (עונה 1): בחורה שמשתתפת בפסטיבל יחד עם יהודה לוי. מנהלת איתו רומן קצר. תומר (תומר אופנר) (עונה 1) מאור שוויצר (בתפקיד עצמו) (עונה 1) גל (גל לב) (עונה 1) דודו באוכנר (בתפקיד עצמו) (עונה 1): ידיד של יהודה. מנהל את בית הקפה הקבוע בו יהודה לוי מבלה. אבישי (קובי דורון) (עונה 1): היה נשוי לרונה. בפרק לפני האחרון עוזר לה לחפש את הכלבה, ומתקרבים. מיקה (מורן רוזנבלט) (עונה 1): ידידה של יהודה אשר בפרק האחרון הופכת לבת זוגו. מיכל (רונית סטרשנוב) (עונה 2): שחקנית, מכרה של יהודה מישראל, מזמינה את יהודה לסדנת משחק קשוחה באמריקה עם המורה שלה למשחק סוזן. כריס נות' (בתפקיד עצמו) (עונה 2): שחקן מפורסם המתיידד עם יהודה בפרק האחרון. את הסדרה יצרה שירלי מושיוף יחד עם תומר שני. מושיוף החלה לכתוב את התסריט בשנת 2009 כשהכירה את לוי במהלך העבודה על העונה השלישית של "האלופה". מושיוף הגתה תחילה את הרעיון לכתוב סדרה על שחקן מפורסם שמתאהב באשה אנונימית לאחר שנפרד מבת זוגו המפורסמת, והמפגש שלה עם לוי הוביל לכך שהסדרה התגבשה סביב דמותו. הצילומים החלו באמצע שנת 2013, זמן קצר בטרם הודיע לוי עצמו על פרידתו מבת זוגו בחיים, נינט טייב. הסדרה צולמה בדירה במגדל W בתל אביב-יפו, וכן בבית קפה "שניאור" ברחוב פינסקר בתל אביב, ובדירת מגוריה של מושיוף שמוצגת בסדרה כדירת אמו של לוי. בינואר 2015 פורסם כי אושרה לסדרה עונה שנייה, והיא עלתה לשידור ב-27 בדצמבר 2018 והסתיימה ב-14 במרץ 2019. הסדרה זכתה לביקורות חיוביות והוגדרה על ידי מבקרים אחדים כסדרה פורצת דרך המציבה רף גבוה לטלוויזיה הישראלית. מבקר הטלוויזיה של עיתון "מעריב השבוע" התרשם כי "בבניית הדמויות והעלילה ובשפה המדוברת, "איש חשוב מאוד" מציבה סטנדרטים שלא ניתן יהיה להתעלם מהם בעתיד". יהודה לוי על סט הצילומים אלמה דישי על סט הצילומים מידע וכתבות: "איש חשוב מאוד", במסד הנתונים הקולנועיים IMDb (באנגלית) "איש חשוב מאוד", באתר אידיבי "איש חשוב מאוד", במיזם "אישים" לתיעוד היצירה הישראלית בכורה: הטריילר הארוך של "איש חשוב מאוד", באתר וואלה, 21 באוגוסט 2014 צפו: יהודה לוי משחק גרסה של עצמו, באתר ynet, 14 באוגוסט 2014 סדרה חדשה על חייו של יהודה לוי, באתר nana10‏, 26 במאי 2013 מיכאל יעקובסון, כאן גר (לא בכיף) יהודה לוי: הסדרה, המציאות, הדימוי, הפנטזיה, הכלא, באתר Xnet‏, 7 בספטמבר 2014 ביקורות: סמדר שילוני, איש חשוב מאוד: יהודה לוי מצוין בתפקיד עצמו, באתר ynet, 4 בספטמבר 2014 ג'וני דוב, יהודה לוי גרסת 2014: קומדיה עצובה מאוד, באתר nrg‏, 5 בספטמבר 2014 לילך וולך‏, יהודה לוי חושף את הקרביים שלו ב"איש חשוב מאוד", באתר וואלה, 5 בספטמבר 2014 סמדר שילוני, "איש חשוב מאוד": מחכים לעונה הבאה, באתר ynet, 13 בנובמבר 2014 שיר זיו, איש חשוב מאוד: אם מישהו יכול, זה יהודה לוי, באתר nrg‏, 16 בנובמבר 2014 מיכאל הנדלזלץ, "איש חשוב מאוד": בחינת טיפוס הפרפורמר, באתר הארץ, 1 בדצמבר 2014 סמדר שילוני, "איש חשוב מאוד": לראות את יהודה לוי ולהתכווץ מכאב, באתר ynet, 25 בדצמבר 2018 עידו ישעיהו‏, העונה השנייה של "איש חשוב מאוד": כרוניקה של מציאות שטופחת על הפנים, באתר וואלה, 27 בדצמבר 2018 מאיה פולק, ‏בצלמו ובדמותו, בעיתון מקור ראשון, 7 בינואר 2019 "איש חשוב מאוד" ו"הפרלמנט" הן הזוכות הגדולות בטקס פרסי הטלוויזיה 2014, באתר וואלה, 13 בפברואר 2015 ארז עמירן, להתמכר לסיפור של יהודה לוי, באתר סלונה, 7 בספטמבר 2014 מיכאל יעקובסון, כאן גר (לא בכיף) יהודה לוי: הסדרה, המציאות, הדימוי, הפנטזיה, הכלא, באתר Xnet‏, 7 בספטמבר 2014 יפעת הללי אברהם, ‏יהודה לוי ואלמה דישי ישתפו פעולה שוב בעונה השנייה של איש חשוב מאוד, באתר ‏מאקו‏, 29 בינואר 2015 מור קומפני, עכבר העיר אונליין, איש עצוב מאוד: יהודה לוי כפי שמעולם לא ראיתם, באתר הארץ, 5 בספטמבר 2014 דורון ברוש, ‏להיות יהודה לוי: "איש חשוב מאוד" היא סדרה פורצת דרך, באתר מעריב השבוע, 12 בספטמבר 2014